projecte-aina/catalan_government_crawling huggingface dataset:
LLIURAMENT DEL PREMI 2003 «Disseny per al reciclatge: producte reciclat/reciclable»
El passat 12 de març, el conseller Espadaler, en el marc del Saló Internacional de l'Energia i del Medi Ambient ECOMED POLLUTEC, va presidir l'acte de lliurament de la segona edició del premi «Disseny per al reciclatge: producte reciclat/reciclable» que atorga el Centre català del reciclatge de l'Agència de Residus de Catalunya del Departament de Medi Ambient (ara Medi Ambient i Habitatge ) de la Generalitat de Catalunya.
A l'acte, presidit per l'Honorable conseller de Medi Ambient, el Sr.
Ramon Espadaler, hi van assistir els membres del jurat, el Sr.
Joan Ras, president del Saló Internacional de l'Energia i del Medi Ambient ECOMED-POLLUTEC, i el Sr.Ramon Tella, gerent de la Junta de Residus (ara Agència de Residus de Catalunya).
Joan Ras va donar la benvinguda als més de 120 assistents.
El conseller de Medi Ambient, el Sr.
Ramon Espadaler, va lliurar als cinc premiats (un per categoria) el guardó i el diploma de reconeixement així com dues mencions especials.
Durant la cloenda de l'acte, el conseller Espadaler va destacar la importància d'aquest premi com a reconeixement públic a tots els agents, empreses industrials, centres de recerca, professionals, estudiants i institucions que s'han distingit per la integració, en els seus productes o projectes, de mesures orientades a desenvolupar estratègies tant d'ús de materials secundaris com de reciclatge a la fi de la seva vida útil.
Així mateix, va remarcar i agrair el fet que aquesta segona edició hagi tingut el suport i la col·laboració d'entitats representatives del món del disseny i del medi ambient com ara l'Associació de Disseny Industrial del Foment de les Arts Decoratives (ADI-FAD), Barcelona Centre de Disseny (BCD) i el Saló de l'Energia i del Medi Ambient ECOMED POLLUTEC.
Finalment, va constatar que la presentació de les 41 candidatures en aquesta edició ha contribuït a la consolidació del premi «Disseny per al reciclatge: producte reciclat/reciclable».
Un cop conclòs l'acte, es va convidar els assistents a una copa de cava i a visitar l'exposició dels dissenys candidats al premi «Disseny per al reciclatge: producte reciclat/reciclable» del 2003.
PREMI: Bosses de mà fabricades amb PVC polièster reciclat Demano Producciones Sostenibles, SL
Per l'originalitat en el reciclatge d'un residu que tradicionalment no s'ha aprofitat i la divulgació que fa el propi producte del reciclatge
MENCIÓ: Ancoratge de plàstic biodegradable Fardis XXI Ibérica, SL
Per ser un producte totalment reciclat que, a diferència del mateix producte convencional, experimenta la seva pròpia biodegradació en el medi després de la seva funció
Per l'atractiva aplicació d'un material obtingut de la recollida selectiva d'envasos i embalatges.
Per l'originalitat i innovació d'un envàs de cartonet reciclat i reciclable per al repoblament vegetal.
PREMI: Tèxtils reciclats i reciclables Institut d'Investigació Tèxtil i Cooperació Industrial (INTEXTER)
Per la innovació d'obtenir un nou material reciclat i reciclable per a la fabricació de tapisseria de vehicles.
MENCIÓ: Centre d'Estudi del Reciclatge a Sant Boi de Llobregat Ajuntament de Sant Boi de Llobregat (Unitat de Medi Ambient)
Per la iniciativa pionera d'una institució pública d'integrar criteris de reciclatge i reciclabilitat en la construcció d'edificis
Producte: Bosses de mà fabricades amb PVC polièster reciclat
Descripció: Bosses de mà fabricades a partir de PVC polièster que prové de banderoles i pancartes de diferents actes culturals.
Els residus que s'originen durant el procés de fabricació s'utilitzen per a la fabricació de nous productes.
Per a més informació: 933.004.807
Les candidatures es presentaran preferentment per procediment telemàtic o sinó de forma presencial.
Les candidatures es presentaran en suport electrònic per mitjà del formulari de participació normalitzat i específic per a cada categoria.
Aquest formulari estarà disponible a la pàgina web de l'Agència de Residus de Catalunya i indicarà la documentació ("Documentació addicional necessària") que ha de ser presentada per a cada categoria, obligatòriament, juntament amb el formulari de participació (fotografies, documents acreditatius de les característiques de la candidatura).
Documentació addicional necessària
S'haurà d'annexar, al formulari de candidatura, la documentació complementària que s'hi especifica.
- En el moment de la presentació de la candidatura cal incloure obligatòriament 2 fotografies de la candidatura (15 cm amplada x 10 cm alçada; format JPEG; resolució entre 250-300 ppp; 4 MB màxim).
- Opcionalment es pot incloure també un vídeo explicatiu en format electrònic, en el mateix formulari (format AVI; durada màxima d'1 minut; 4 MB màxim).
Si la pujada del vídeo al formulari dóna problemes, el vídeo també es pot fer arribar per altres mitjans:
- En determinades preguntes del formulari, si el candidat indica que disposa d'alguns atributs se'n demana l'acreditació (ecoetiquetes, ISO 14006, anàlisi de cicle de vida o similar, etc.).
Cal adjuntar en el formulari els documents acreditatius corresponents, en format pdf.
En cas que no s'acreditin no es considerarà vàlida la seva declaració.
Documentació addicional necessària per a la segona etapa de valoració
Les candidatures que siguin seleccionades per passar a la segona etapa de valoració (hauran d'aportar una mostra del producte/projecte/material/explicació de l'estratègia a l'Agència de Residus de Catalunya.
Si per les característiques del producte o de la candidatura (mides, fragilitat, etc.) no fos possible lliurar-ne una mostra, caldrà presentar un pòster explicatiu, imprès en color i en suport rígid, de mides 50 cm amplada x 70 cm alçada, i també el mateix pòster en format electrònic en un CD o llapis USB (format JPEG; 50 cm amplada x 70 cm alçada; resolució 300 ppp).
L'organització establirà el període concret de presentació d'aquest material i ho comunicarà als responsables de les candidatures seleccionades.
Els materials aportats (mostres/pòsters) no seran retornats fins que hagi estat lliurat formalment el Premi, durant el darrer trimestre de 2013.
L'Agència de Residus de Catalunya establirà el període i el lloc de recollida d'aquest material.
Un cop passat el termini de recollida i si aquest no ha estat recollit, el material passarà a ser propietat de l'Agència de Residus de Catalunya.
El material (mostres i/o pòsters) aportat per les candidatures premiades o mencionades pel Jurat no es retornarà un cop lliurat el Premi, ja que passarà a formar part de l'exposició itinerant de l'Agència de Residus de Catalunya.
En el formulari de presentació de candidatures caldrà indicar si es podrà aportar una mostra o bé un pòster, i les dimensions de la mostra.
El componen dos experts en ecodisseny i medi ambient i un representant de cadascuna de les següents entitats:
- Agència de Residus de Catalunya, Departament de Territori i Sostenibilitat de la Generalitat de Catalunya, que n'exercirà la presidència;
- Associació de Disseny Industrial del Foment de les Arts i del Disseny, ADI FAD;
- Associació de Dissenyadors Professionals, ADP;
- Direcció General de Qualitat Ambiental, Departament de Territori i Sostenibilitat de la Generalitat de Catalunya.
Les candidatures es poden presentar des del dia 1 de febrer de 2013 fins el dia 15 de març de 2013 (ambdós inclosos).
El Premi Disseny per al Reciclatge 2013 de l'Agència de Residus de Catalunya es lliurarà en un acte solemne en el qual s'exposarà el conjunt de les candidatures que hagin passat a la segona etapa de valoració.
Quedaran excloses de participació aquelles candidatures que:
Resolució TES/2876/2012 de 27 de novembre, per la qual es convoca el Premi Disseny per al Reciclatge 2013
El passat dimecres dia 9 de març de 2005 a les 12:00 h, l'honorable conseller del Departament de Medi Ambient i Habitatge, el Sr.
Salvador Milà, va presidir l'acte de lliurament del «Premi 2005 Disseny per al reciclatge: producte Reciclat/ Reciclable» que atorga el Centre català del reciclatge de l'Agència de Residus de Catalunya del Departament de Medi Ambient i Habitatge de la Generalitat de Catalunya.
L'acte es va celebrar en el marc del Saló Internacional de l'Energia i el Medi Ambient ECOMED POLLUTEC i hi assistiren els membres del jurat del premi, el Sr.
Joan Ras com a president de la Fira de Barcelona i el Sr.
Manel Hernández com a Gerent de l'Agència de Residus de Catalunya.
En aquesta tercera edició del premi van concursar 74 candidatures d'un total de 81 candidatures presentades, i el jurat va decidir premiar tres candidatures (una per a cada categoria) i donar dues mencions especials a la categoria A de productes.
PREMI: Línia de televisors de pantalla plana, LCD AQUOS SHARP ELECTRÒNICA ESPAÑA, SA
Per integrar de forma global la variable ambiental en la concepció del producte i especialment incidir en els aspectes de reciclatge i de reciclabilitat dels materials utilitzats.
MENCIÓ: Gamma de productes de paper ecològic per a l'agricultura.
Per la iniciativa pionera d'oferir una gamma de productes reciclats i reciclables per a l'agricultura, en substitució de productes convencionals difícils de reciclar quan esdevenen residus.
Per la innovació en el fet de concebre un producte convencional amb un nou disseny i material (cartró reciclat i reciclable) que millora globalment el seu comportament ambiental.
Per la funcionalitat de la seva proposta que ofereix una solució viable i ecològica (modular, plegable i totalment reciclable).
PREMI: Segon ús de cartells publicitaris per fer caixes i portaampolles com alternativa a les bosses de plàstic CAPRABO, SA
Per l'esforç de reconvertir el seu material publicitari en elements que ajuden a prevenir la generació d'altres residus en el marc d'una estratègia ambiental global.
Durant el procés d'avaluació, el jurat disposarà de tota la documentació presentada a cada candidatura.
L'elecció de les candidatures guanyadores del premi dependrà exclusivament de la decisió final del jurat.
El veredicte final es donarà a conèixer públicament durant la celebració de l'acte de lliurament del premi.
Fundació privada, independent i sense ànim de lucre, que ofereix als sectors públic i privat el desenvolupament d'iniciatives i serveis de consultoria en temes emergents i reptes estratègics de futur, des de les diferents àrees de treball: medi ambient i ordenació del territori, logística i distribució, tecnologies de la informació i investigació de mercats i màrqueting.
El Premi Catalunya d'Ecodisseny 2015 compta amb la col·laboració del programa SWITCH-Med, un programa finançat per la Unió Europea per recolzar els països mediterranis en la seva transició cap a models de producció i consum sostenibles.
La Categoria E Disseny Euromediterrani està adreçada a participants procedents dels 21 països veïns del Mediterrani, membres del Conveni per a la Protecció del Medi Marí i la Regió Costera del Mediterrani (Conveni de Barcelona).
Qualsevol producte, producte en desenvolupament o estratègia desenvolupats als països euromediterranis, tenint en compte consideracions ambientals en el seu procés de desenvolupament, amb l'objectiu de minimitzar-ne l'impacte sobre el medi al llarg de tot el seu cicle de vida.
Qui es pot presentar a aquesta categoria?
Pot presentar-s'hi qualsevol persona física (inclosos estudiants) o jurídica, amb seu social als països euromediterranis (exceptuant Catalunya) que dissenya o fabrica el producte, impulsa o dissenya el producte en desenvolupament, o impulsa l ́estratègia.
Els països euromediterranis en què els participants han de tenir la seu social per poder presentar-se a la categoria E són Albània, Algèria, Bòsnia i Hercegovina, Croàcia, Egipte, Eslovènia, Espanya (excepte Catalunya), França, Grècia, Israel, Itàlia, el Líban, Líbia, Malta, el Marroc, Mònaco, Montenegro, Síria, Tunísia, Turquia i Xipre.
L' acte de lliurament del Premi tindrà lloc a Barcelona, en el marc del SWITCH-Med Action Network Event, que reunirà a més de 300 participants que representaran a empreses, emprenedors, administracions públiques i organitzacions de la societat civil dels països mediterranis.
La primera fase de valoració del Premi Catalunya d'Ecodisseny 2015 ha finalitzat.
Ha estat realitzada per un equip d'experts en matèria d'ecodisseny, tot tenint en compte els criteris que consten a les bases del Premi.
Els criteris prioritaris han estat la qualitat del disseny, la integració d'estratègies d'ecodisseny i la innovació.
Addicionalment s'han tingut en compte altres aspectes, com ara la realització d'anàlisis de cicle de vida, disposar d'ecoetiquetes, o la rellevància econòmica i social de la candidatura.
Totes 194 candidatures que s'han presentat son d'alta qualitat i això ha dificultat l'elecció, però finalment 56 candidatures han estat escollides:
Les candidatures seleccionades mostren noves solucions de productes en sectors tan diversos com el tèxtil, mobiliari, alimentació i begudes, il·luminació, transport urbà, construcció, gestió de residus, etc. Entre els seleccionats de la categoria D Disseny Jove hi ha representants de 9 escoles diferents de Catalunya, i en la categoria E Disseny Euromediterrani han estat seleccionats participants procedents de 8 països (Croàcia, Espanya, França, Israel, Itàlia, Líban, Marroc i Turquia).
Aquestes candidatures passen a la segona fase del Premi i seran valorades per un Jurat internacional format per experts en ecodisseny, sostenibilitat, comunicació i consum.
El veredicte del Jurat es donarà a conèixer el proper 29 d'octubre de 2015, en l'acte de lliurament del Premi, que se celebrarà al Saló del Tinell, a Barcelona.
L'acte formarà part de les activitats del congrés Switchmed Connect.
El 29 d'octubre de 2015, va tenir lloc el lliurament del Premi Catalunya d'Ecodisseny 2015 al Saló del Tinell de Barcelona.
A continuació de l'acte es va inaugurar l'exposició del Premi al Pati Verger del Museu Frederic Marès, contigu al Saló del Tinell.
L'exposició conté les candidatures guanyadores, les que han rebut una menció especial del Jurat i les candidatures seleccionades que van superar la primera fase del Premi.
Va acompanyada del catàleg del Premi.
Un cop inaugurada l'exposició, aquesta es converteix en una exposició itinerant que durant 2016 i 2017 visitarà diverses instal·lacions d'arreu de Catalunya.
L'ARC l'ofereix gratuïtament a entitats públiques o privades de tota Catalunya que vulguin acollir-la temporalment per tal de fer difusió dels productes ecodissenyats (més informació: web de l'exposició enllaç a apartat web corresponent).
L'acte de lliurament del Premi es va celebrar en el marc del SwitchMed Connect, un congrés internacional del projecte SwitchMed de suport al desenvolupament sostenible dels països mediterranis.
La sessió va adreçada a tots aquells ens locals que ja disposin d'un projecte definit.
L'Agència de Residus de Catalunya celebra una sessió pràctica de resolució de dubtes adreçada als ens locals que estan preparant les sol·licituds d'ajuts FEDER per a Compra Pública d'Innovació en recollida selectiva de residus municipals.
Es planteja com una sessió pràctica de treball per tal de resoldre dubtes sobre el procés de sol·licitud d'aquests ajuts i, per a això, tots aquells que hi vulguin participar han de comptar amb un projecte definit pel qual busquen finançament a través d'aquestes partides de fons europeu.
Totes aquelles persones interessades en assistir a la sessió, han de completar el formulari d'inscripció que trobareu l'apartat d'enllaços.
La Llei 22/2011, de 28 de juliol, de residus i sòls contaminats, que millora i actualitza la Llei 10/1998, de 21 d'abril, té com a objectiu traspassar a escala estatal la Directiva 2008/98/CE.
D'acord amb el seu article 15, les administracions públiques, en els seus respectius àmbits competencials, han d'aprovar abans del 12 de desembre de 2013 programes de prevenció de residus en els quals s'estableixin els objectius de prevenció, de reducció de la quantitat de residus generats i de reducció de la quantitat de substàncies perilloses o contaminants, es descriguin les mesures de prevenció existents i s'avaluï la utilitat dels exemples de mesures que s'indiquen en el seu annex IV o altres mesures adequades.
Aquestes mesures s'encaminaran a aconseguir la reducció del pes dels residus produïts el 2020 en un 10 % respecte als generats l'any 2010.
L'Administració municipal, actor clau en la planificació i la gestió de residus, ha d'actuar com a facilitador, promovent accions concertades entre els diferents agents, cadascun al seu nivell i en una dinàmica de progrés contínua.
Per aconseguir-ho, és necessari planificar i aplicar a mitjà i llarg termini una estratègia que permeti aconseguir la participació i la sensibilització dels diferents agents per arribar als objectius de reducció dels residus generats.
Per tot això, l'Agència de Residus de Catalunya ha elaborat un seguit d'eines adreçades als ens locals per ajudar-los a dur a terme la planificació d'accions en matèria de prevenció de residus:
La pandèmia de la COVID-19 té afectacions sobre totes les dimensions de la societat, inclòs el nostre sistema de coneixement.
En aquest espai trobareu una relació sistemàtica i actualitzada de les mesures i les iniciatives de les universitats, els centres de recerca i les grans infraestructures científiques de Catalunya en aquest àmbit.
Des d'ajustaments en el calendari de proves i convocatòries fins a línies de recerca per contrarestar els efectes de la pandèmia, passant per recursos en línia d'educació superior.
La menció M. Encarna Sanahuja Yll a l'excel·lència en la inclusió de la perspectiva de gènere en la pràctica docent respon a la necessitat d'encarar el repte encara pendent que suposa la incorporació efectiva de la perspectiva de gènere en la docència universitària, malgrat l'existència d'un marc normatiu vigent en els temes d'igualtat entre homes i dones, a partir de l'aprovació de la Llei 17/2015, de 21 de juliol, d'igualtat efectiva de dones i homes, i a la voluntat de fomentar i reconèixer el desenvolupament del seu article 28, que atorga a la universitat un paper prominent com a institució que educa en valors.
La creació de la menció respon també al fet que la institució universitària ha de ser la impulsora de polítiques que promoguin la igualtat de gènere en la carrera docent universitària i la correcció dels biaixos en la docència, com recull el Marc general per a la incorporació de la perspectiva de gènere en la docència universitària, aprovat per l'Agència per a la Qualitat del Sistema Universitari de Catalunya (AQU Catalunya).
La creació d'aquesta menció ha estat una iniciativa de la Comissió Dones i Ciència del Consell Interuniversitari de Catalunya, que ha promogut la creació de la menció M. Encarna Sanahuja Yll, orientada a identificar i premiar l'activitat docent del professorat, així com d'equips docents o grups d'innovació que hagin desenvolupat una actuació remarcable en la inclusió en la pràctica docent de la perspectiva de gènere.
El seu nom és un reconeixement a la professora M. Encarna Sanahuja Yll (1948-2010) arqueòloga i professora de la Universitat Autònoma de Barcelona, vinculada amb el moviment feminista català des dels anys 70, per la seva tasca per desenvolupar la història de les dones en l'arqueologia i per haver estat pionera en promoure l'interès en les disciplines històriques vers els problemes de les dones, inquietud que va traslladar a la programació de la docència.
La distinció Jaume Vicens Vives a la qualitat docent universitària es va crear l'any 1996 i té la finalitat de premiar l'excel·lència en la docència universitària.
Les candidatures les presenten els consells socials de les universitats públiques catalanes, o els òrgans equivalents de les universitats privades, i la proposta es tramita a través de la secretaria del Consell Interuniversitari de Catalunya (CIC).
Les concessions de les distincions es lliuren en el transcurs de la inauguració del curs universitari, al mes de setembre.
Aquests premis poden atorgar-se a títol individual o a títol col·lectiu.
L'import ha estat de 20.000 euros per a cada guardó.
L'import de les distincions Jaume Vicens Vives s'ingressa en els pressupostos de les universitats corresponents, i s'ha de destinar a projectes d'innovació o de millora docent.
L'historiador Jaume Vicens Vives (Girona 1910 - Lió 1960) va deixar un estímul que transformaria per complet la historiografia catalana i una obra de més de tres-cents cinquanta títols.
Va ser catedràtic d'història moderna de la Universitat de Saragossa i a partir de l'any 1948 de la Universitat de Barcelona.
Malgrat el caràcter positivista dels plantejaments de Vicens, el món acadèmic hispànic va rebutjar les seves idees de renovació, així que va dur a terme aquesta tasca renovadora en la seva pròpia obra.
Un dels seus llibres més coneguts és el Manual de historia económica de España (1959), que var fer amb la col·laboració de Jordi Nadal.
Vicens es proclamava continuador d'una escola catalana d'història que anava de Pròsper de Bofarull a Ferran Soldevila.
És en aquesta línia que cal situar la seva preocupació pels estudis d'història contemporània de Catalunya, que estava convençut que havien de contribuir a replantejar d'una manera més realista una política de recobrament de Catalunya.
Els Premis de Recerca Jove tenen com a objectiu el foment de vocacions científiques entre el jovent.
Per això, promouen que els alumnes a partir del segon cicle d'ensenyament secundari, amb el suport dels tutors dels seus centres educatius, s'iniciïn en l'àmbit de la recerca científica tot realitzant un treball d'investigació en el qual apliquin els coneixements propis de la seva formació.
Aquests treballs, elements precursors de futures vocacions científiques, són tant de tipus experimental com teòric, i es relacionen amb qualsevol de les matèries dels cicles escolars d'ensenyament secundari, tenint un marcat caràcter interdisciplinari que reprodueix en gran mesura l'actual estructuració de la nostra recerca més capdavantera.
Els Premis de Recerca Jove reconeixen un total de 96 treballs de recerca i 11 centres d'ensenyament secundari pel foment de la participació dels tutors i els alumnes en aquesta convocatòria.
Entre els treballs i centres guardonats, s'atorga, en col·laboració amb l'Institut Català de la Dona, el premi Reginó, que reconeix l'interès per la recerca en relació amb les dones i les seves aportacions a la societat.
Aquests premis són hereus dels premis per a fomentar l'esperit científic del jovent que atorgava el Consell Interdepartamental de Recerca i Innovació de la Generalitat de Catalunya des del 1982 (Premis CIRIT).
Fins l'any 2011 es va editar un libret amb els guardonats i un resum dels treballs premiats; i fins l'any 2009 es va editar complert un dels treballs premiats en l'edició de l'any anterior.
L'any 2012 es va crear la Comunitat Virtual dels PRJ.
Mitjançant el Decret 86/1982, de 15 d'abril, es van crear la Medalla i la Placa Narcís Monturiol al mèrit científic i tecnològic per distingir les persones i les entitats que, pels seus mèrits, hagin contribuït de manera destacada al desenvolupament de la ciència i la tecnologia a Catalunya.
Des d'aquesta pàgina web podeu accedir a la relació alfabètica de persones i entitats guardonades amb aquests guardons.
També podeu accedir als llibrets amb la relació de persones i institucions guardonades amb aquesta distinció des de l'any 2009, així com als discursos d'acceptació de cada edició.
A partir del 2020 s'ha establert un nou procediment per a la concessió dels guardons, per tal que el lliurament tingui una periodicitat biennal, la composició de la llista de guardonats sigui paritària i el nombre de guardons a atorgar quedi fixat en deu medalles i una placa per a una institució.
L'actualitat de Coneixement i les Universitats i la Recerca catalanes als nostres perfils institucionals a Twitter
Les galeries d'imatges de Coneixement a Flickr
L'actualitat de les Universitats i la Recerca catalanes a les pàgines de Facebook institucionals Universitatscat i Recercat.
Subscriviu-vos als nostres canals de RSS (només a Internet Explorer i Firefox) per mantenir-vos informats de l'actualitat de la Secretaria d'Universitats i Recerca.